Bistrițeanul Călin Toma, membru AUR, a fost reținut azi, pentru 24 de ore, de polițiști după ce în urmă cu o lună l-a zgâriat pe față pe Dragoș Hârjoabă – liderul AUR Bistrița-Năsăud, la un miting al partidului, potrivit unor surse ale Gazeta de Bistrița.
Aceleași surse au declarat că, după ce s-ar fi hârjonit la 2 metri de jandarmi și niciun om al legii nu a luat vreo măsură imediată, Hârjoabă, care s-a ales cu o zgârietură pe față, s-a dus la medicina legală, de unde, potrivit surselor noastre, a primit 13-14 zile de îngrijiri medicale. Pentru o zgârietură ca după o bătaie între fete, așa cum se poate vedea și în fotografia de mai jos.
Bineînțeles, Hârjoabă a depus la poliție și o plângere penală împotriva "subalternului". La mai bine de o lună după evenimentul cu pricina, Călin Toma a fost chemat de polițiști la audieri, după care a fost reținut pentru 24 de ore. Pentru o zgârietură!!! Deci nu pentru lovituri grave care să-l aducă în pragul spitalizării pe Hârjoabă. Și de reținut, la o lună după "comiterea faptei".